| **Conor McGregor** |
| --- |
|  |
| Gimė | 1988 m. liepos 14 d. (35 metai)Dublinas, Airija |
| Tautybė | airis |
|  |
| Veikla | mišrių kovos menų kovotojas |
|  |
|  **Vikiteka** | Conor McGregor |

**Konoras Antonis Makgregoras** (air. *Conchúr Antóin Mac Gréagóir*; g. 1988 m. liepos 14 d.) – profesionalus mišrių kovos menų (MMA) ir bokso kovotojas iš Airijos. Jis yra buvęs „Ultimate Fighting Championship" (UFC) pusiau lengvo svorio (angl. *featherweight*) ir lengvo svorio (angl. *lightweight*) kategorijų čempionas.

Makgregoras yra buvęs „Cage Warriors" pusiau lengvo svorio (angl. *featherweight*) ir lengvo svorio (angl. *lightweight*) kategorijų čempionas. 2015 m. UFC 194 renginyje, dėl UFC pusiau lengvo svorio čempiono titulo jis nugalėjo José Aldo nokautu (angl. Knockout*)* per 13 sekundžių pirmame raunde, o tai yra greičiausia pergalė iš visų UFC vykusių kovų dėl titulo. Nugalėjęs Eddie Alvarez dėl UFC lengvo svorio čempiono titulo UFC 205 renginyje, Konoras Makgregoras tapo pirmu kovotoju UFC istorijoje, vienu metu turinčiu dviejų skirtingų svorio kategorijų titulus*.*

Savo bokso debiute jį nugalėjo Floyd Mayweather Jaunesnysis. Jo dvikova su Khabib Nurmagomedov UFC 229 renginyje pritraukė 2.4 milijonus žmonių nusipirkti internetinį bilietą ir žiūrėti kovą tiesiogiai. Į šį renginį buvo parduota daugiausiai bilietų mišriųjų kovos menų renginių istorijoje. Jo bokso kova su Floyd Mayweather Jaunesniuoju pritraukė 4.3 milijonus žmonių nusipirkti internetinį bilietą ir žiūrėti kovą tiesiogiai. Į šį renginį parduotas bilietų kiekis tapo antru didžiausiu iš visų bokso renginių Šiaurės Amerikoje.

Asmeninis gyvenimas
-------------------

Konoras Antonis Makgregoras gimė 1988 m. liepos 14 d. Krumline, Dubline ir yra Tony McGregor ir Marget McGregor sūnus. Jis užaugo Krumline ir lankė pradinę bei vidurinę mokyklas Coláiste de hÍde Talagte, kuriose pradėjo žaisti futbolą ir atrado savo pomėgį sportui. Jaunystėje jis žaidė Lourdes Celtic futbolo klubui. Būdamas 12 metų, jis pradėjo lankyti bokso treniruotes Krumlino bokso klube, kad galėtų apsisaugoti nuo patyčių ir pakelti pasitikėjimą savimi.

2006 m. Makgregoras su savo šeima išsikraustė į Lukaną, Dubliną ir pradėjo lankyti vidurinę mokyklą Coláiste Cois Life. Po to jis pradėjo santechniko pameistrystę. Būdamas Lukane, jis sutiko būsimą UFC kovotoją Tom Egan ir jie pradėjo treniruotis mišriuosius kovos menus kartu.

Konoras Makgregoras turi dvi seseris, kurių vardai yra Erin ir Aoife. Jo santykiai su dabartine sužadėtine Dee Devlin tęsiasi nuo 2008 m. Jų pirmasis vaikas, Conor Jack McGregor, gimė 2017 m. gegužės 5 d. Jų antras vaikas, Croia McGregor, gimė 2019 m. sausio 4 d. Makgregoras dažnai treniruojasi Mjölnir sporto klube, Reikjavike, kartu su kitu UFC kovotoju Gunnar Nelson. Jis yra pasakęs, jog netiki jokiais prietarais ir ritualais prieš kovas, nes jis tiki, jog tai yra „baimės išraiška". Konoras Makgregoras yra katalikas.

Verslo įmonės ir partnerystės sutartys
--------------------------------------

Makgregoras turi sudaręs partnerystės sutartis su „Beats by Dre", „Monster Energy", „Reebok" ir „Bud Light". Iki 2017 m. jo partnerystės sutartys sudarė $7 milijonus. 2018 m. pradžioje jis pasirašė partnerystės sutartį su „Burger King".

### August McGregor

Prieš pat kovą prieš Floyd Mayweather Jaunesnyjį, Makgregoras paskelbė savo partnerystę su prekės ženklu August David. Naujasis prekės ženklas buvo pavadintas August McGregor ir jo siuvami vyriški modernūs kostiumai yra skirti tūkstantmečio kartos atstovams. August sutiko Makgregorą prieš 3 metus, o juos supažindino UFC prezidentas Dana White.

### Proper No. Twelve Airiškas Viskis

2018 m. rugsėjį Makgregoras pristatė savo airišką viskį „Proper No. Twelve" Airijai ir Jungtinėms Amerikos Valstijoms (JAV). Viskis yra taip pavadintas dėl to, kad Makgregoras užaugo Krumlino kaimynystėje Dublin 12. Makgregoras yra šios kompanijos įkūrėjas ir savininkas. 2018 m. gale teigė, jog jo prekės ženklo Proper No. Twelve jau buvo parduota „šimtai tūkstančių" viskio butelių ir jis planavo papildyti atsargas Jungtinėse Amerikos Valstijose ir Airijoje iki 2018 metų gruodžio mėnesio. Makgregoras patvirtino, kad 2019 m. jis praplės viskio paskirstymą į Jungtinę Karalystę, Australiją, Naująją Zelandiją, Rusiją ir Kanadą.

Kontroversijos
--------------

Policijos daryta Conor McGregor arešto nuotrauka Floridoje, 2019 m.
### Vairavimo pažeidimai

2017 m. lapkritį Makgregoras prisipažino viršijęs greičio limitą Ratkule, Dublino grafystėje. Jam buvo skirta €400 bauda. 2018 m. lapkritį jis prisipažino viršijęs greičio limitą Kilyje, Kildero grafystėje ir jam buvo skirta €1000 bauda bei atimta teisė vairuoti šešiems mėnesiams.

### Areštas Floridoje dėl vagystės

2019 m. kovo 11 d. Makgregoras buvo suimtas prie Fontainebleau viešbučio Majamio paplūdimyje, Floridoje dėl įvykusio ginčo tarp jo ir kito vyro, kurio metu Makgregoras paėmė vyro telefoną ir jį sudaužė. Makgregorui buvo iškelti kaltinimai dėl apiplėšimo ir nusikalstamų veiksmų. Makgregoras buvo sulaikytas ir laikomas areštinėje kelias valandas, kol už jį buvo sumokėtas $5000 užstatas. 2019 m. kovo 14 d. taip pat pasirodė naujienos, kad Makgregorui civilinį ieškinį iškėlė vyras, dalyvavęs šiame incidente. Balandžio 8 d. šį ieškinį vyras nutraukė. Gegužės 13 d. buvo atskleista, kad baudžiamoji byla Makgregorui buvo nutraukta po to, kai kaltintojo advokatas pareiškė, kad jo kliento Makgregoras atsiprašė ne teisme ir jis daugiau nebejaučia jokios grėsmės.

### Užpuolimas Dublino bare

2019 m. rugpjūčio 15 d. „TMZ Sports" pasidalino vaizdo įrašu, kuriame matoma, jog viename Dublino bare Makgregoras smūgiuoja kitam vyrui. Šis įvykis nutiko balandžio 6 d. ir iš pradžių buvo paskelbtas Airijos socialiniuose tinkluose, tačiau be vaizdo įrašo, kuriame matyti užpuolimas. Balandžio mėnesį Airijos policija teigė, kad jie pradeda ieškinį dėl šio įvykio. Makgregoras buvo apkaltintas užpuolimu ir pirmą kartą teisme pasirode 2019 m. spalio 11 d. Lapkričio 1 d. Makgregoras pripažino kaltę dėl užpuolimo ir jam buvo skirta €1000 bauda.

Nuorodos
--------

1. ↑  „The most surprising stories behind Conors McGregor’s incredible success",*IrishCentral*.
2. ↑  Rondina, Steven (2018-04-08). „Conor McGregor Officially stripped of UFC Title Following UFC 223", *Bleacher Report.*
3. ↑  Doyle, Dave (2015-12-13). UFC 194 results: „Conor McGregor knocks out Jose Aldo in 13 seconds", *MMA Fighting*
4. ↑   Thomas, Luke (2016-11-16). „Chat Wrap: UFC 205, McGregor, title shots & more", MMA Fighting.
5. ↑  Emons, Michael (2017-08-26). „Mayweather beats McGregor: as it happened", *BBC Sport.*
6. ↑  „Event buys", *Tapology.com.*
7. ↑  Christ, Scott (2017-11-14). Mayweather v McGregor: „Final pay-per-view numbers are official", Bad Left Hook.
8. ↑  „Mixed Martial Arts Show Results", (PDF). Boxing.nv.gov.
9. ↑  „Conor McGregor", UFC – Ultimate Fighting Championship
10. ↑  „Conor McGregor tells us three things you may not have known about him", *Irish Independent.*
11. ↑   Byme, Kevin (2015-07-11). „McGregor: Sutcliffe taught me the fundamentals that I carry with me today". *Irish-Boxing.com.*
12. ↑  „The Secret behind Conor McGregor’s striking skills", *Boxing News.*
13. ↑  McGregor, Conor (2015-05-18). „EXCLUSIVE Conor McGregor: The haters pay their money in the hope of seeing me face down in a pool of my own blood", *Irish Independent.*
14. ↑  Blake Knox, Kirsty; Nugent, Ryan (2015-07-20). "What did Conor McGregor do to get his kicks before UFC super-stardom? ", *Irish Independent.*
15. ↑  Smith, Andrea (2016-06-19) „Like father, like son: Meet Tony McGregor, dad of 'The Notorious' UFC star Conor", *Irish Independent.*
16. ↑  Healy, Claire (2016-03-07). „Meet the girlfriend of UFC superstar Conor McGregor", *Daily Mirror.*
17. ↑  „Mrs. Ruthless", FabWags.com
18. ↑  „Conor McGregor makes HUGE announcement after UFC win", *Irish Daily Mirror.*
19. ↑  Corby, Donagh. „What does name 'Croia' mean? All you need to know about name Conor McGregor has reportedly picked for his 'daughter'", *Irish Mirror.*
20. ↑  Rogers, Mike (2016-11-10). „Where does Conor McGregor go to train – and chill? Iceland, of course", *USA Today.*
21. ↑  „UFC offered to move the Mjolnir gym from Iceland to LA for Conor McGregor", *Icelandmag.*
22. ↑  „30 little-known facts about Conor McGregor", Fansided.
23. ↑   O’Kelly, Declan. "The Conor McGregor Fight Mindset, Muscle and Fitness.
24. ↑  Celona, Larry and Fenton, Reuven (2019-03-10). „Conor McGregor found church community service 'humbling'", *New York Post.* "McGregor told the pastor that he was a catholic and "felt good that we were accomodating him, "the Protestant preacher said. "
25. ↑  Brown, Luke (2017-08-15). "Conor McGregor net worth revealed: What he earns, who sponsors him, how much will Floyd Mayweather make? ", *The Independent.*
26. ↑  Conelly, Tone (2017-07-28). „Beats By Dre signs UFC star Conor McGregor to endorsement deal as it moves deeper into popular culture", *The Drum.*
27. ↑  „Conor McGregor – Endorsements, Interests, Charity Work", *Celebrity Endorsers.*
28. ↑  Rolstad, Skylar (2017-08-26). „Conor McGregor’s net worth, UFC career earnings for 'The Notorious'", *Sporting News.*
29. ↑   Malata, Chisanga (2018-03-06). "Conor McGregor lands Burger King deal and promises announcement ahead of UFC return. ", *Daily Express.*
30. ↑  Salibian, Sandra (2017-08-24). "UFC Champion Conor McGregor to Launch Fashion Label With David August. ", *Women’s Wear Daily.*
31. ↑  Peter, Josh (2017-08-24). "Meet the man who dresses Conor McGregor for success. ", *USA Today.*
32. ↑  Carone, Patrick (2018-11-13). "From MMA Champ to Whiskey Entrepreneur: a Conversation With Conor McGregor. ", *Entrepreneur.*
33. ↑  "Demand drains stocks of McGregor’s Proper No. Twelve. ", *The Spirits Business.*
34. 1 2  "Conor McGregor fined €400 for speeding in Dublin. ", *Irish Examiner.*
35. 1 2  Forrest, Conor (2018-11-28). "Conor McGregor gets six-month driving ban for speeding. ", *The Irish Times.*
36. ↑  "Conor McGregor arrested for allegedly smashing, stealing fan’s phone in Miami. ", *FOX News.*
37. ↑  "Conor McGregor faces civil lawsuit after alleged cell phone robbery in Miami. ", *MMAJunkie.com.*
38. ↑  "Civil suit against UFC star McGregor dropped. ", *ESPN.*
39. ↑  "Charges dropped vs. McGregor in phone incident. ", *ESPN.*
40. ↑  Ovalle, David (2019-05-13)"Charges dropped against Conor McGregor after settlement, victim of phone smashing recants. ", *Miami Herald.*
41. ↑  "Video of Conor McGregor Punching Old Man in Head in Whiskey Dispute. ", *TMZ.*
42. ↑  Gaydos, Ryan (2019-08-15)"Conor McGregor seen on video punching bar patron in face over whiskey. ", *Fox News.*
43. ↑  carrol, Rory (2019-11-01)"MMA Fighter Conor McGregor fined €1,000 over Dublin pub assault. ", *The Guardian.*